CELEX: E2012J0008
Language: sl
Date: 2014-05-12 00:00:00
Title: Sodba Sodišča z dne 12. maja 2014 v zadevi E-8/12 – Schenker North AB, Schenker Privpak AB in Schenker Privpak AS proti Nadzornemu organu Efte (Tožba za razglasitev ničnosti odločb Nadzornega organa Efte – Dostop do dokumentov – Dopustnost)

12.2.2015   
            
            
               SL
            
            
               Uradni list Evropske unije
            
            
               C 49/16
            
         SODBA SODIŠČA
   z dne 12. maja 2014
   v zadevi E-8/12
   Schenker North AB, Schenker Privpak AB in Schenker Privpak AS proti Nadzornemu organu Efte
   (Tožba za razglasitev ničnosti odločb Nadzornega organa Efte – Dostop do dokumentov – Dopustnost)
   (2015/C 49/09)
   V zadevi E-8/12, Schenker North AB, Schenker Privpak AB in Schenker Privpak AS proti Nadzornemu organu Efte – katere predmet je TOŽBA za razglasitev ničnosti treh odločb Nadzornega organa Efte, vročenih 18. maja 2012, 23. maja 2012 in 2. julija 2012, o zavrnitvi dostopa do specifičnih dokumentov v zadevi Nadzornega organa Efte št. 34250 (Norway Post/Privpak – kršitev protimonopolnih pravil) in zadevi Nadzornega organa Efte št. 68736 (DB Schenker – zahteva za dostop javnosti do dokumentov v omenjeni zadevi v zvezi s kršitvijo protimonopolnih pravil), in tudi o zavrnitvi dostopa do postopkov za obravnavo zahtev za dostop javnosti in upravljanje sodnih spisov, v skladu s pravili o dostopu do dokumentov („RAD 2008“), določenimi v Odločbi Nadzornega organa Efte št. 407/08/COL z dne 27. junija 2008 (neobjavljeno) – je Sodišče Efte v sestavi: predsednik in sodnik poročevalec Carl Baudenbacher ter sodnika Per Christiansen in Páll Hreinsson, 12. maja 2014 izdalo sodbo,
   katere izrek se glasi:
   
               1.
            
            
               Kar zadeva tožbo v zvezi z dopisom Nadzornega organa Efte z dne 9. maja 2012, vročenim 18. maja 2012 (dogodek št. 633455), v kolikor se ta nanaša na dostop do besedila dokumentacije v zadevi Nadzornega organa Efte št. 34250, ni treba odločati.
            
         
               2.
            
            
               Tožba v zvezi z dopisom Nadzornega organa Efte z dne 9. maja 2012, vročenim 18. maja 2012 (dogodek št. 633455), v kolikor se nanaša na „dopis z dne ali prejet dne 13. julija 2010 od Norway Post“ in „zapisnike sestankov Nadzornega organa Efte, vključno z njegovim predsednikom, in Norway Post in/ali norveške vlade“, se zavrže kot nedopustna.
            
         
               3.
            
            
               Tožba v zvezi z dopisom Nadzornega organa Efte z dne 22. maja 2012, vročenim 23. maja 2012, se zavrže kot nedopustna.
            
         
               4.
            
            
               Kar zadeva tožbo v zvezi z dopisom Nadzornega organa Efte z dne 2. julija 2012, vročenim 2. julija 2012 (dogodek št. 639495), v kolikor se ta nanaša na postopke Nadzornega organa Efte za upravljanje sodnih spisov ali postopke Nadzornega organa Efte za obravnavo zahtev za dostop javnosti, ni treba odločati.
            
         
               5.
            
            
               Tožba v zvezi z dopisom Nadzornega organa Efte z dne 2. julija 2012, vročenim 2. julija 2012 (dogodek št. 639495), v kolikor se nanaša na dostop do odločb kolegija Nadzornega organa Efte, ki vsebujejo obstoječo pooblastitev njegovih direktorjev, se zavrže kot nedopustna.
            
         
               6.
            
            
               Vlagateljem se naloži plačilo stroškov postopka.